laion/Wikipedia-Exotic huggingface dataset:
Alexander von Oettingen (1798–1846)

Alexander von Oettingen (29. märts (vkj 18. märts) 1798 Peterburi – 1. oktoober (vkj 19. september) 1846 Tartu) oli Liivimaa maamarssal ning Visusti ja Luua, Kuremaa, Vaimastvere ja Ripuka mõisnik. Alexander von Oettingen sündis Visusti, Kõpu, Puderkülli ja Ohlershofi mõisniki Franz Georg von Oettingeni (1757–1832) ja Charlotte Ottilie von Buxhoevedeni (1780–1856) pojana. Alexander von Oettingen sai hariduse Peterburis ning asus hiljem Tartu Ülikooli õigusteadust õppima. Talle kuulusid Kuremaa, Visusti ja Luua, Vaimastvere ja Ripuka mõis Liivimaa kubermangus. Aastail 1824–1829 oli ta maakohtunik, 1830–1835 sillakohtu kreisikohtunik ja 1839–1842 Liivimaa maamarssal. Kuremaal lasi ta välja ehitada mõisakeskuse ning algatas seal ulatusliku majandustegevuse. Oettingen käis sageli ka ise mõisa viinavooridega kaasas. Alexander oli abielus Kurisoo mõisniku Peter von Knorringi tütre Helene von Knorringiga. Abielust sündis 11 last: Erich August Arthur von Oettingen (surnud 1928) Eduard Reinhold von Oettingen (1829–1919), Kuremaa mõisnik August Georg Friedrich von Oettingen, Riia linnapea aastatel 1889–1897 Georg Philipp von Oettingen, Tartu Ülikooli professor, rektor 1868–1876 ja Tartu linnapea 1878–1891 Nicolai Conrad von Oettingen (1826–1876), Luua mõisnik Alexander Konstantin von Oettingen, Tartu Ülikooli õppejõud kuni 1918. aastani Arthur Joachim von Oettingen, Tartu Ülikooli professor 1866–1893, Leipzigi Ülikooli professor Amalie Helene Alexandra von Oettingen, abiellus parun Gustav Moritz Constantin von Engelhardtiga (1828–1851), kes oli Tartu Ülikooli teoloogiaprofessor Viited: Oettingen "Genealogisches Handbuch der baltischen Ritterschaften. Teil 1,1: Livland" Görlitz. 1929. Lk. 67–69 "Genealogisches Handbuch der baltischen Ritterschaften. Teil 1,1: Livland" Görlitz. 1929. Lk. 64 "Genealogisches Handbuch der Öselschen Ritterschaft " 1935. Lk. 83–84 Triinu Keskküla/Paul Orav "Mõisahärrad Von Oettingenid" ID puudub veebisaidil "BBLD - Baltisches biografisches Lexikon digital"
Pianist

Pianist ehk klaverimängija on instrumentalist, kelle mängitav pill on klaver. Pianistide loend Klahvpillimängija
Viiuldaja

Viiuldaja ehk viiulimängija on pillimängija, kes kasutab heliloomingu esitamiseks viiulit. Viiuldajate loend
Rohuküla sadam

Rohuküla sadam on sadam Eestis, mis asub Lääne maakonnas Haapsalu linnas Rohukülas, ligi 8 km kaugusel Haapsalu keskusest. Sadamast algavad Rohuküla–Heltermaa ja Rohuküla–Vormsi laevatee. Enne Esimest maailmasõda oli Rohukülas olemas üks jupike primitiivset silda ja rannas üks ait, mille oli oma tarvis ehitanud kohalik mõisaomanik. Vahetult sõja eel hakati Rohukülla rajama Vene Keisririigi sõjasadamat (osa Tallinna mereväebaasist). Rohuküla mereväebaasi ehitati kaid, mereveemagesti, selle jõujaam, aga ka remondikojad, mageveemahuti jms. Sadamas olid põhja- ja lõunabassein. Samuti rajati kasarmud, ohvitseride elamu, konduktorite elamud, ohvitseride kasiino jms; aga ka miinilaod, suurtükkide laskemoonalaod jms. Peeter Suure Sadamale allus ka merelennubaas, millele omakorda allusid Tahkuna lennusadam ja Kõrgessaare lennusadam. Sadamasse rajati ka ulatuslik raudteede võrk ja raudteejaam. Ulatuslike plaanide lõpuleviimise katkestas oktoobris 1917 taganevate Venemaa Ajutise Valitsuse vägede poolt sadamaehitiste hävitamine. Muu hulgas hävitati siis ka vaksalihoone. Hiiumaale väljuvate ja saabuvate parvlaevade kai lähedal asub vees laevavrakk, mis kuivemal ajal on veest väljas. 1920. aastatel korrastati basseinidevaheline muul. 1939. aastal sõlmitud Eesti Vabariigi ja NSV Liidu vahelise vastastikuse abistamise pakti alusel anti Eesti poolt sõjaväebaaside tarvis Rohuküla raudteejaama ja sadama rajoon (30 ha) – ümberlaadimise baas ladudega vägede varustamiseks Hiiumaal ja Saaremaal. Tingimusel, et sadam ja selle juurdeveoteed jäävad vabaks üldisele kasutamisele. Nõukogude relvajõududele anti Rohuküla sadamas õigus baseerida kergeid sõjalaevu, õigusega teostada hüdrotehniliste ehitiste remonti, samuti püstitada ajutisi ehitisi, töökodasid ja ladusid. Eesti okupeerimise ja annekteerimise järel tunnistas NSV Liidu Merelaevanduse Rahvakomissariaat oma käskkirjaga 25. veebruarist Tallinna Merekaubasadama I järgu sadamaks (koos Kopli, Tsitre, Ülgase, Rohuküla ja Haapsalu sadamapunktidega). Sadamasild põles pärast Teist maailmasõda. NSV Liidu mereväele allus Eestis 1945. aastal Rohuküla sadam, mida 1945. aasta dokumentides nimetati Rohuküla mereväebaasiks. 1975. aastal ehitati uus sadamahoone. 1995. aastal valmis põhjabasseinis parvlaevade sildumiskai. Enne seda oli kasutamiskõlblik ainult lõunabasseini endine sild number 3. Samal aastal korrastati ka basseinidevaheline muul. Rohuküla–Heltermaa laevaliin Rohuküla–Sviby laevaliin Rohuküla raudteejaam Rohuküla–Vormsi jäätee "Rohuküla sadam peaks likvideerimisele tulema". Vaba Maa nr 226, 27. september 1930 Venemaa Riiklik Mereväearhiiv, RGAVMF 418.1.554 Pekka Erelt, Sensatsiooniline leid Tartust. Eesti Ekspress, 18. märts 2011 Oliver Orro, Monika Eensalu. "Rohuküla. Vene impeeriumi unustatud sõjasadam ja selle säilinud arhitektuuripärlid". Tallinn 2013. 80 lk. ISBN 9789949907854 Rohuküla sadama aeropanoraam
Wujiaqu

Wujiaqu (haldusüksusena uiguuri ئۇجاچۇ شەھرى (Wujiaqü Xahiri), hiina 五家渠市 (Wǔjiāqú Shì)) on maakonna õigustega linn (linnaks nimetatav haldusüksus) Hiinas Xinjiangi Uiguuri autonoomses piirkonnas.
Ili Kasahhi autonoomne ringkond

Ili Kasahhi autonoomne ringkond on 2. järgu haldusüksus (autonoomne ringkond) Hiinas Xinjiangis. 2000. aastal oli elanikest 44,4% hiinlased, 25,6% kasahhid, 16,1% uiguurid, 8,9% hueid ja 1,6% mongolid. Jaguneb kaheks maakonna õigustega linnaks, seitsmeks maakonnaks ja üheks autonoomseks maakonnaks: Gulja (伊宁市 Yīníng Shì ) Kuytun (奎屯市 Kuítún Shì ) Gulja maakond (伊宁县 Yīníng Xiàn ) Korgasi maakond (霍城县 Huòchéng Xiàn ) Künesi maakond (新源县 Xīnyuán Xiàn ) Mongolküre maakond (昭苏县 Zhāosū Xiàn ) Nilka maakond (尼勒克县 Nílèkè Xiàn ) Tekesi maakond (特克斯县 Tèkèsī Xiàn ) Tokkuztara maakond (巩留县 Gǒngliú Xiàn ) Qapqali Sibo autonoomne maakond (察布查尔锡伯自治县 Chábùchá'ěr Xībó Zìzhìxiàn) Ili autonoomsele ringkonnale alluvad ka Altay ja Tachengi ringkond. Ringkonna koduleht
Debreceni VSC

Debreceni VSC (ametlikult Debreceni Vasutas Sport Club) on 1902 asutatud Ungari jalgpalliklubi, mille kodulinn on Debrecen ja -väljak Stadion Oláh Gábor Út. Debrecen on olnud koduse kõrgliiga tooniandev meeskond alates 2000. aastate keskpaigast. Aastail 2004–2009 tuli meeskond neli korda Ungari meistriks ja korra meistrivõistlustel teiseks. Ungari meistrivõistlused Meister (5): 2004/05, 2005/06, 2006/07, 2008/09, 2009/10 Ungari karikavõistlused Võitja (4): 1999, 2001, 2008, 2010 Finalist (2): 2003, 2007 Ungari superkarikas Võitja (5): 2005, 2006, 2007, 2009, 2010 Ungari liigakarikas Võitja (1): 2010 Igor Morozov (2013–) Vjatšeslav Zahovaiko (2011–2012) UEFA kõrgliigaklubide loend Klubi ametlik veebileht
Viiuli perekond

Viiuli perekond on pilliperekond, mis koosneb viiulisarnastest poogenkeelpillidest. Viiuli perekond kujunes välja Itaalias 16. sajandil. Sellel ajal oli perekonna nimetus violas da braccio, et eristada seda perekonnast violas da gamba (gamba perekond). Nüüdisaegsesse viiuli perekonda kuuluvad viiul, vioola, tšello, kontrabass ja octobass. Algselt tulenesid kõik perekonna pillide nimetused sõnast viola (mis omakorda arenes välja ladinakeelsest sõnast vitula, mis tähendas keelpilli). Viiuli perekonna pillide heliulatused osalt kattuvad, kuid pille eristatakse nii pilli suuruse kui ka toonikvaliteedi järgi.
Otter

Otter võib tähendada järgmist: Otter ehk Ottar Hålogalandist, Norra kaupmees ja pealik, 9. sajand Otter (Alam-Saksi), vald Saksamaal ...
Portsmouth (New Hampshire)

Portsmouth on linn Ameerika Ühendriikides New Hampshire'i osariigis Rockinghami maakonnas. Portsmouth asutati 1630. aastal ning kandis algul Piscataqua nime (Piscataqua jõe järgi, mille suudme lähedale küla rajati). Linn on saanud nime Inglismaal Hampshire'i krahvkonnas asuva Portsmouthi linna järgi. Nimelt oli New Hampshire'i koloonia rajaja John Mason (eluaastad 1586–1635) olnud Inglismaal Portsmouthis sadamakapten. 1653. aastal sai Portsmouth linnaõigused. Linnast sai juba 18. sajandil laevaehituskeskus. 5. septembril 1905 sõlmiti linnas Portsmouthi leping, millega lõpetati Vene-Jaapani sõda. Carrickfergus, Suurbritannia Nichinan, Jaapan Pärnu, Eesti Severodvinsk, Venemaa Szolnok, Ungari Linna koduleht
Kaderohi

Kaderohi (Scleranthus L.) on taimeperekond nelgiliste sugukonnas. Eestis on levinud kaks liiki: Scleranthus perennis L. (hall kaderohi) – tavaline Scleranthus annuus L. (põld-kaderohi) – tavaline
Nälghein

Nälghein (Spergula L.) on rohttaimede perekond nelgiliste sugukonnas. Nälgheinte vars on juba alusel harunenud. Lehed lineaalsed, peaaegu naaskeljad või niitjad. Abilehed väga väikesed, valkjad, kilejad, varisevad. Õied valged, hõredates tipmistes ebasarikates. Seemned mustad, kitsa või laiema äärisega. Eestis on levikult tavaline harilik nälghein (Spergula arvensis L.). Väga haruldane on kevad-nälghein (Spergula morisonii Boreau). Spergula arvensis – harilik nälghein Spergula arvensis subsp. maxima – suur nälghein Spergula morisonii subsp. sativa – külvi-nälghein Spergula pentandra L.Raudsepp, (1981) Eesti õistaimi, Tallinn: Valgus, lk158
Murrak

Murrak on murde paikkondliku eripäraga alajaotus. Eesti dialektoloogias peetakse murraku all silmas enamasti kihelkonnamurdeid. Mõnikord võib kihelkonnas olla rohkem kui üks murdepruuk. Suhteliselt sarnase keelestruktuuriga murrakuid ühendab murrakurühm. Murrakurühm Eesti entsüklopeedia 6. lk 456 Eesti entsüklopeedia 12. lk 343
Marmalade Fires

"Marmalade Fires" on teine singel ansambli múm 2007. aasta detsembris ilmunud plaadilt "Go Go Smear the Poison Ivy". Huvitav on märkida, et singli teise loo "Rhuubarbidoo" nimi on albumil kirjas kui "Rhubarbidoo". "Marmalade Fires" — 5:03 "Rhuubarbidoo" — 1:34 Plaadifirma: Fat Cat (7fat36). Formaat: 7" vinüül "FatCat Records : Releases". fat-cat.co.uk. Originaali arhiivikoopia seisuga 9.01.2009. Vaadatud 1.02.2009.
Sõlmhein

Sõlmhein (Spergularia) on rohttaimeperekond nelgiliste sugukonnas. Sõlmheinad on ühe- kuni mitmeaastased, sageli murusalt kasvavad, kuni 20 cm kõrgused rohttaimed. Lehed lineaalsed. Õied punakad, roosakad või valkjad. Sõlmheina perekonda kuulub umbes 60 liiki. Spergularia rubra – punane sõlmhein (tavaline) Spergularia salina – rand-sõlmhein (paiguti rannikul) Spergularia maritima – lääne-sõlmhein (väga haruldane (Saaremaal)) Spergularia atrosperma Spergularia bocconi Spergularia canadensis Spergularia catalaunica Spergularia diandra Spergularia echinosperma Spergularia heldreichii Spergularia macrorrhiza Spergularia macrotheca Spergularia marina – rand-sõlmhein Spergularia media – lääne sõlmhein Spergularia nicaeensis Spergularia platensis Spergularia rubra – punane sõlmhein Spergularia rupicola – kalju sõlmhein Spergularia segetalis Spergularia tangerina Spergularia villosa L.Raudsepp, (1981) Eesti õistaimi, Tallinn: Valgus, lk159
Tulinelk

Tulinelk (Lychnis L.) on taimeperekond nelgiliste sugukonnas. Perekonda tulinelk kuulub umbes 15–25 liiki rohttaimi ja puhmaid. Levilaks on põhjapoolkera paras- ja arktiline vööde. Mitut liiki tulinelke kasvatatakse aiailutaimena. Lychnis flos-cuculi – harilik käokann (sage) Lychnis viscaria – harilik tõrvalill (tavaline) Lychnis chalcedonica – loitev tulinelk (ilutaim, naturaliseerunult Peipsi kaldal) Lychnis alba Lychnis alpina – alpi tulinelk Lychnis cognata Lychnis coronaria – hall tulinelk Lychnis coronata – suureõieline tulinelk Lychnis flos-jovis – jupiteri tulinelk Lychnis fulgens – helkiv tulinelk Lychnis nivalis Lychnis senno Lychnis sibirica Lychnis sieboldii Lychnis wilfordii Eesti taimede määraja, (1999) Eesti Loodusfoto, Tartu, lk111
They Made Frogs Smoke 'Til They Exploded

"They Made Frogs Smoke 'til They Exploded" on singel ansambli múm 2007. aasta detsembris ilmunud plaadilt "Go Go Smear the Poison Ivy". Lugu "The Amateur Show" on saadaval ka lisaloona mainitud albumi Jaapani väljaandel. "They Made Frogs Smoke 'til They Exploded" – 4:08 "The Amateur Show" – 5:02 Plaadifirma: Fat Cat (7fat31, cd7fat31). Formaat: 7" vinüül/3" CD
Nightly Cares

"Nightly Cares" on singel ansambli múm 2004. aastal ilmunud plaadilt "Summer Make Good". "Nightly Cares (Edit)" — 4:09 "Once A Shiny Morning Puddle" — 4:36 Plaadifirma: Fat Cat (cd7fat14 / 7fat14). Formaat: 3" CD musicOMH.com arvustus "FatCat Records : Releases". Fat Cat Records. Originaali arhiivikoopia seisuga 6.10.2009. Vaadatud 01.02.2009.
Ida-mustvaeras

Ida-mustvaeras (Melanitta americana) on partlane. Mõnes süsteemis käsitletakse teda mustvaera alamliigina – Melanitta nigra americana. Täiskasvanud emase kaal on keskmiselt umbes 980 g, täiskasvanud isase isendi keskmine kaal on 1100 g. Pikkus 43–49 cm. Ida-mustvaeras andmebaasis eElurikkus Ulvar Käärt, "Must haruldus ida-mustvaeras jõudis esimest korda Eestisse", Eesti Päevalehe veebiväljaanne, 23. juuli 2009
Kõrbetüll

Kõrbetüll (Charadrius leschenaultii) on tülllaste sugukonda kuuluv väike linnuliik. Kõrbetüll on pesitsusajal levinud Türgi poolkõrbetes ida suunas kuni Kesk-Aasiani. Ta on rändlind ning talvitub Aafrika idaosa, Aasia lõunaosa ja Australaasia liivarandadel. Kõrbetüll on Lääne-Euroopas haruldane eksikülaline. Eestis nähti kõrbetülli esimest korda 2009. aastal. Ulvar Käärt, Kõrbetüll jõudis esimest korda Eestisse. EPL Online, 21. juuli 2009. Kõrbetüll andmebaasis eElurikkus
Põisrohi

Põisrohi (Silene L.) on taimeperekond nelgiliste sugukonnas. Põisrohu perekonnale on iseloomulik paisunud õietupp. Kroonlehed on tavaliselt valged, harvemini kollakad või rohekad, naastuosa enamasti tugevasti lõhestunud. Perekonda kuulub umbes 600 liiki. Silene dioica (punane pusurohi) – tavaline, sagedasem Põhja- ja Lääne-Eestis Silene alba (valge pusurohi) – sage Silene vulgaris (harilik põisrohi) – tavaline Silene chlorantha (palu-põisrohi) – haruldane, peamiselt Kagu-Eestis Silene tatarica (tatari põisrohi) – väga haruldane Silene dichotoma (harkjas põisrohi) – hajusalt Silene nutans (longus põisrohi) – tavaline Silene noctiflora (öö-põisrohi) – paiguti, peamiselt Lääne-Eestis Silene pendula (rippuv põisrohi) – ilutaim Silene viscosa (pihkane põisrohi) – ilmselt hävinud ainsast leiukohast Silene otites (liiv-põisrohi) – levik ebaselge Silene schafta (Schafti põisrohi) L.Raudsepp, (1981) Eesti õistaimi, Tallinn: Valgus, lk167 Eesti taimedemääraja, (1999), Eesti Loodusfoto, Tartu, lk114
Kipslill

Kipslill (Gypsophila) on taimeperekond nelgiliste sugukonnas. Ladinakeelse nimetuse on perekond saanud sõnadest gypso "lubi" ja philos "sõber", kuna selle perekonna liigid kasvavad hästi lubjarikkal mullal. Perekonda kuulub umbes 100 liiki, mille levila ulatub Vahemere maadest ja kuivadest Sise- ja Väike-Aasia aladest Euraasias, Türgi, Lõuna-Kaukaasia, Ukraina ja Põhja-Aafrikani. Perekonda kuuluvad ühe- ja mitmeaastased rohttaimed. Õisikud on kohevad pöörised, mis koosnevad väikestest õitest. Tupp enamasti kellukjas, viie tipmega (hambaga), tupplehed ühendatud kilejate vaheseintega. Kroonlehed valged või roosad, enamasti terved, vahel sämpunud tipuga. Õied lisakroonita. Lehed terveservalised, lantsetjad, väikesed. Vili ühepesaline munajas kupar, avanenult nelja hambaga. Seemned ümardunud või neerjad. 1 grammis on kuni 1200 seemet. Gypsophila muralis – müür-kipslill (harva, peamiselt Kagu-Eestis) Gypsophila fastigiata – kännas-kipslill (paiguti) Gypsophila paniculata – pööris-kipslill (ilutaim, tulnukana mereäärsetel liivaluidetel) Gypsophila elegans – kaunis kipslill (ilutaim, haruldane tulnuktaim) L.Raudsepp, (1981) Eesti õistaimi, Tallinn: Valgus, lk163 Eesti taimede määraja, (1999), Eesti Loodusfoto, Tartu, lk115
Green Grass of Tunnel

"Green Grass of Tunnel" on Islandi ansambli múm laul, mis ilmus singlina bändi 2002. aasta plaadilt "Finally We Are No One". Kaver loost ilmus ansambli British Sea Power 2005. aasta singlil "It Ended on an Oily Stage". "Green Grass Of Tunnel" (Album Version) – 4:58 "In Through The Lamp" – 5:55 "Green Grass Of Tunnel" (Video Version, Promo only) – 4:13 Plaadifirma: Fat Cat (cd7fat06 / 7fat06). Formaat: 3" CD/7" vinüül. Laulu "Green Grass of Tunnel" muusikavideo loodi arvutigraafika abil Briti kunstnike Joe Gerhardti ja Ruth Jarmani (ehk Semiconductor) meeskonna poolt ning see oli inspireeritud kohast, kus album loodi. Video järgib linnuparve ning näitab majakat, mis arvatavasti sarnaneb väga majaga, kus nad peatusid. Lugu kasutati 2004. aastal Hispaania telekanali TVE1 klippides. Pitchfork Media arvustus "FatCat Records : Releases". Fat Cat Records. Originaali arhiivikoopia seisuga 29.11.2014. Vaadatud 01.02.2009. "Múm "Green Grass Of Tunnel" Fatcat Records". Fat Cat Records. Vaadatud 24.01.2009.
Lõvilõug

Lõvilõug (Antirrhinum) on perekond teeleheliste sugukonnas. Perekonna ladinakeelne nimi tuleneb sõnadest rhinos "nina", "koon" ja ante "sarnane", sest lõvilõugade õied sarnanevad lõua või koonuga. Perekonnas umbes 40 ühe- ja mitmeaastast rohttaime või igihaljast poolpõõsast. Perekonna levilaks on Vahemere maad, mõned liigid levivad ka Põhja-Ameerikas. Varem kuulus lõvilõug mailaseliste sugukonda, uuemate DNA uuringute põhjal arvatakse perekonna liigid nüüd teeleheliste (Plantaginaceae) sugukonda. Levinud ilutaim on harilik lõvilõug (Antirrhinum majus), mida kasvatatakse Eesti suvelillena. Antirrhinum australe Antirrhinum barrelieri Antirrhinum boissieri Antirrhinum braun-blanquetii – kollane lõvilõug Antirrhinum charidemi Antirrhinum graniticum Antirrhinum grosii Antirrhinum hispanicum Antirrhinum latifolium Antirrhinum lopesianum Antirrhinum majus – suur lõvilõug Antirrhinum meonanthum Antirrhinum microphyllum Antirrhinum molle Antirrhinum onubensis Antirrhinum pertegasii Antirrhinum pulverulentum Antirrhinum rupestre Antirrhinum sempervirens – lamav lõvilõug Antirrhinum siculum Antirrhinum spurium Antirrhinum valentinum Antirrhinum calycinum Antirrhinum orontium Antirrhinum breviflorum Antirrhinum confertiflorum Antirrhinum cornutum Antirrhinum costatum Antirrhinum coulterianum Antirrhinum fernandezcasasii Antirrhinum filipes Antirrhinum kelloggii Antirrhinum kingii Antirrhinum leptaleum Antirrhinum multiflorum Antirrhinum nuttallianum Antirrhinum ovatum Antirrhinum subcordatum Antirrhinum vexillo-calyculatum Antirrhinum virga Antirrhinum watsonii Tiit Kändler: "Lõvilõua lõuad pajatavad keha kasvamise loo" Eesti Päevaleht, 23. juuli 2009
Odert von Poll

Balthasar Alexander Ludwig Odert von Poll (28. veebruar (ukj 12. märts) 1869 Kuressaare – 6. juuni 1935 Kuressaare) oli Saaremaa maanõunik, viimane Meedla ja Loona mõisnik. Poll Väljavõte Saaremaa rüütelkonna genealoogilisest käsiraamatust Vabariigi Valitsuse otsus 8. maist 1931 nr. XI-b
Vukašin Poleksić

Vukašin Poleksić (sündinud 30. augustil 1982 Nikšićis) on Montenegro jalgpallikoondise väravavaht. 2008. aastast mängib ta Ungari klubis Debreceni VSC ja tuli 2009. aasta Ungari meistriks. 2008. aastal võitis ta Ungari karikavõistlused jalgpallis, jäädes Ungari meistrivõistlustel ja liiga karika võistlustel teiseks. 2002–2005 mängis ta Itaalia klubis U.S. Lecce, esimesel hooajal Serie A-s, järgmistel Serie B-s, kuid kokku sai ta 3 hooajal platsile ainult 8 mängus. Seejärel mängis ta 2006–2008 Ungari klubis FC Tatabanya 2 hooajal 52 mängus. Ta on esindanud Montenegro jalgpallikoondist 11. veebruari 2009 seisuga 15 korda. Tema debüüt toimus Montenegro jalgpallikoondise läbi aegade esimeses koondisemängus Ungari jalgpallikoondise vastu märtsis 2007. Enne seda mängis ta ühe mängu Jugoslaavia jalgpallikoondises: sõprusmängus Ecuadori jalgpallikoondise vastu 8. mail 2002. Poleksić on 192 cm pikk ja kaalub 92 kg.
Sing Along to Songs You Don't Know

"Sing Along to Songs You Don't Know" on Islandi ansambli múm viies täispikk stuudioalbum. Vastavalt mitmetele alates 2009. aasta mai lõpust ilmunud postitustele peaks plaadi 24. augustil 2009 välja andma plaadifirma Morr Music.. Lisaks Islandile ja Soomele lindistati plaati ka Eestis Leigo talus ning albumil teeb kaasa ka segakoor Suisapäisa. . Albumil leiduvad lood: "If I Were a Fish" – 4:16 "Sing Along" – 5:39 "Prophecies & Reversed Memories" – 4:06 "A River Don't Stop to Breathe" – 4:45 "The Smell of Today Is Sweet Like Breastmilk in the Wind" – 4:47 "Show Me" – 3:45 "Húllabbalabbalúú" – 3:27 "Blow Your Nose" – 4:07 "Kay-ray-kú-kú-kó-kex" – 3:57 "Last Shapes of Never" – 2:27 "Illuminated" – 4:09 "Ladies of the New Century" – 3:45 "New Release: Múm: Sing Along to Songs You Don't Know". Pitchfork. Originaali arhiivikoopia seisuga 6.08.2009. Vaadatud 15.06.2009. "New Releases - múm – Sing Along To Songs You Don´t Know - Morr Music:". Iceland Music Export. Originaali arhiivikoopia seisuga 25.06.2009. Vaadatud 26.07.2009. "Sing Along To Songs You Don't Know". Amazon.de. Vaadatud 15.06.2009.
Emanuel von Lingen

Emanuel von Lingen (20. oktoober/1. november 1865 Peterburi – 31. juuli 1936 Berliin) oli Saaremaa konvendideputaat ja Kuusnõmme mõisnik. Väljavõte Saaremaa rüütelkonna genealoogilisest käsiraamatust Täiendus (surmaaeg)
Keskmurde kirderühm

Keskmurde kirderühm on Virumaal ja Harjumaal kõneldud põhjaeesti keskmurde murrakurühm. Selle moodustasid Jõelähtme ja Kuusalu maapoolsed osad, Kadrina põhjaosa, Haljala lõunaosa, Rakvere põhjaosa, Viru-Jaagupi põhjaosa ja Iisaku loodeosa murrakud. Neil on hulk ühisjooni kirderannikumurdega. Väidetavalt kattub see murrakurühm Mari Musta kasutatud Virumaa maamurrakute mõistega , kuigi Mari Must eristab viru maamurrakuid harju kirdemurrakuist . Karl Pajusalu, Tiit Hennoste, Ellen Niit, Peeter Päll, Jüri Viikberg "Eesti murded ja kohanimed", Tallinn 2002, lk 53 "Eesti murded ja kohanimed". lk 146 Mari Must ja Aili Univere. Põhjaeesti keskmurre. Häälikulisi ja morfoloogilisi peajooni. Eesti Keele Sihtasutus 2002, lk 359, 360
Kardhein

Kardhein (Ceratophyllum ) on taimeperekond kardheinaliste sugukonnast. Perekonnas eristatakse kuut kuni kümmet liiki. Eestis on levikult tavaline räni-kardhein (Ceratophyllum demersum). Väga haruldane on sile kardhein (Ceratophyllum submersum). Ceratophyllum echinatum Ceratophyllum muricatum Ceratophyllum platyacanthum Eesti taimede määraja, (1999) Eesti Loodusfoto, lk118
Luce

Luce (vene keeles Люце) oli Saksimaalt Hassefeldest pärit aadlisuguvõsa. Luced olid pärit Saksimaalt Hasselfeldest. Johann Wilhelm Ludwig Luce (1756−1842) siirdus 1781. aastal Saaremaale. 1795. aastal omandas ta Püha Rooma keisrilt aadlitiitli ja 1797. aastal immatrikuleeriti Saaremaa rüütelkonda. Tema järeltulijad Saaremaaga seotuks ei jäänud, vaid siirdusid Venemaale, kus tegid karjääri riigi- ja sõjaväeteenistuses. Johann Wilhelm Ludwig von Luce (1756−1842), Püha pastor, Kuressaare raehärra, mõisaomanik Johann Friedrich Wilhelm von Luce (1785−1866), insener-kindral, polgukomandör, Gattšina komandant Gotthard Friedrich von Luce (1798−1881), kindralleitnant Aleksandr Fjodorovitš Luce (1816−pärast 1876), kindralmajor, pataljonikomandör, Siedlici kubermangu sõjaväeülem Pavel Fjodorovitš Luce (1824−1874), kindralmajor, polgukomandör Mihhail Fjodorovitš Luce (1843−1918), tõeline salanõunik, senaator, Venemaa keisririigi justiitsministri abi (aseminister) Aleksei Fjodorovitš Luce (1846−pärast 1904), kindralleitnant, pataljoni-, polgu- ja brigaadikomandör, Riia jalaväe junkrukooli ülem Vladimir Fjodorovitš Luce (1848−1900), tõeline riiginõunik, jurist Nikolai Pavlovitš Luce (alates 1915 Lutšov) (1869-1939), kindralmajor, polgu- ja brigaadikomandör, diviisiülem, kirjanik Saaremaa: Lahetaguse (Lahhentage) (1785−1832), Pilguse (Hohenheichen) (1793−1805, pandivaldus) Der Adel der russischen Ostseeprovinzen (Estland, Kurland, Livland, Ösel). 1. Teil. Die Ritterschaft. Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980). Lk 358. Genealogisches Handbuch der baltischen Ritterschaften. Teil: Oesel. Tartu: Osaühing „Ilutrükk”, 1935. Lk 540-542 [1]. Mihhail Fjodorovitš Luce vapp (1914) saidil gerbovnik.ru Väljavõte Saaremaa rüütelkonna genealoogilisest käsiraamatust